b'\n_START_ARTICLE_\nJawed Karim\n_START_SECTION_\n\xc5\xbdivljenje in delo\n_START_PARAGRAPH_\nKarim se je rodil leta 1979 v Mersebrugu, v Vzhodni Nem\xc4\x8diji, in se leta 1980 preselil v Zahodno Nem\xc4\x8dijo. Njegov o\xc4\x8de Naimul Karim je po rodu iz Banglade\xc5\xa1a in je raziskovalec pri podjetju 3M. Njegova mati Christine Karim je profesorica biokemije na univerzi v Minnesoti._NEWLINE_Karim je odra\xc5\xa1\xc4\x8dal v Nem\xc4\x8diji, njegova dru\xc5\xbeina se je preselila v ZDA leta 1992. Srednjo \xc5\xa1olo je obiskoval v Minnesoti, univerzo pa v Illinoisu. \xc4\x8ceprav je \xc5\xa1tudij opustil pred diplomo in se zaposlil v podjetju PayPal, je leta 2004 diplomiral iz ra\xc4\x8dunalni\xc5\xa1tva._NEWLINE_V PayPalu je spoznal Steva Chena in Chada Hurleyja. Trojica je pozneje, leta 2005, ustanovila YouTube. \xc5\xa0ele po ustanovitvi YouTuba in zasnovi koncepta njegovega delovanja je Karim za\xc4\x8del \xc5\xa1tudirati ra\xc4\x8dunalni\xc5\xa1tvo na Stanfordski univerzi. Ko je Google kupil YouTube, je Karim dobil 137.433 delnic Googla, vrednih pribli\xc5\xbeno 64 milijonov dolarjev.'